en en la la la la la es en en pt la en fr it la en it it en it it it tr pt en en it pt it it en it en it pl es de ceb la it it nb la it it la it fi en fr fr en la it en la la la fr ceb en ro it la it nl ko cs cs da en da cs en en cs cs en en fr da en da cs en en cs cs en en fr fr la la en cs cs da en da cs en en da en en cs cs da en da cs en en cs da en en en cs cs da en da en en cs da en en cs cs da en da cs en en cs cs en en en cs cs en da cs en en cs da en en en cs cs da en da fr la fr en en en en en en en fr en en en en en la fr de de it nl la la en en fr es pt en en en ca it nl la it en it en vi it en la la it fr es it en es it es it it it it en ms it uk hu it en la pt ja ro pt nl la pt fr la pt ceb it pt it pt en la la es la la la la la en fr fr la la en la la la la en it la la la la la la en en
Noctes Connecticutenses: Ionathae Gnosis Latinus blogus: February 2015
hunc blogum scribo ut mihi quaedam semel inuenta reperire facile sit et ut quaedam a me scripta in uno loco seruem. in iis autem quae ad fidem Christianam uel mores attinent si quid ignorans dixi in sensu meo pertinax non sum et si quid male dixi totum sanctae Romanae ecclesiae correctioni relinquo. nullius operis alieni aut nexus impositus aut pars probata importat me omnes eius operis partes approbare. uera et utilia ex quolibet fonte auferre licet.
ut in hoc blogo quaeratur
Medii Orientis incolae Christiani (8)
philosophia et scientia physica (4)
philosophia moralis uel theologia moralis (40)
problemata oeconomica recentiora (7)
quantum homines efficiant (3)
res politicae oeconomicae (20)
speciei humanae origo (3)
Georgii cardinalis Pelli de conubio et sacra commu...
de eo quod est pontifici Romano iuste resistere no...
quae uocabula Latina aliis aeuis alia significauerunt iis uocabulis ex Romanorum antiquorum more uti soleo extra ea uocabula quae in fide Catholica uel theologia scholastica nouam significationem acceperunt quibus e more Catholico uel scholastico uti soleo.
breue nouorum uel rariorum uel modernorum uocabulorum lexicon
*COLLEGIVM OPERATORIVM: trade-union, labor union, guild, etc.
*INTROVERSICIVS, -a, -um: introverted
*ITABELLA, -ae, : iPad
*MODERNIGENERVS, -a, -um: using a modern style, in a modern style
*MVNVS FRACTIONALE: part-time job
*MVNVS PLENVM: full-time job
*PECVNIA FACTICIA: fiat currency
*SVBGRADVATORIVS, -a, -um: pertaining to undergraduate education
de nominum Hebraicorum accentu
de paruulorum institutione nonnullae theses
de gerendorum armorum iure
de tribus uocabulorum paribus
Caroli Caputii archiepiscopi Philadelphiensis praeceptio
cur a Deo sinantur homines mali regnare
Franciscus papa et Ioannes Paulus papa II
De Sallustio in Philologia Classica praelegendo
Imagines et sonus ex Missa in festo sancti Stephani
De quodam Welleriani carminis Y inscripti loco -num aliter ac primo videtur obtutu, eum interpretari possimus-.
De suffragiis nuper latis
VENI MECVM, SEQVERE ME!
De novis eisque humanissimis discipulis excipiendis
De itinere scholastico ad Europam bis millesimo sexto decimo anno post Christum natum habito
Resep Bolu Karamel Panggang Sarang Semut Empuk
Haloinus, De restauratione linguae Latinae
ラテン語で遊ぼ ・ Ludamus Latine
De veritate ac pulchritate
Colligens de tribulis ficus
Gratias tibi, Sancte Pater
Georgii cardinalis Pelli de conubio et sacra communione sententiae
ut hic refertur, Georgius cardinalis Pellus sic scripsit:
quid de Henrico rege VIII?
quod animum tenet, illam doctrinam duram "quod ergo Deus coniunxit homo non separet" (Matthaeus 19.6) Iesus non multo postea dedit quam Petro instanter affirmauit ueniam dare oportere (uide Matthaeum 18.21-35).
illud uerum est quod Iesus cui moechae mors lapidatione intentabatur eam moecham non condemnauit sed eam iussit neque in eius opera bona perseuerare nec sine mutatione in eius modo uiuendi permanere sed non amplius peccare (uide Ioannem 8.1-11).
iis qui nouam sumendae sacrae communionis disciplinam doctrinalemque pastoralemque suadent insuperabiliter obstat hoc quod de hac re paene omnes Catholici duo milia annorum idem iamdudum existimant. illud uerum est quod Christianis orthodoxis orientalibus est uetus sed alius mos qui iis primum ab eorum imperatoribus Byzantinis impositus est sed Catholicis numquam in usu erat.
fortasse asseuerari potest saeculis priscis ante concilium Nicaenum disciplinas poenitentiales nimis truces fuisse quippe quando in controuersia erat possentne homicidae et moechi et apostatae consociationibus sui quisque loci per ecclesiam reconciliari tantummodo semel--an numquam. tamen ii Catholici prisci semper fatebantur Deum ueniam dare posse etiam quando ecclesia peccatoribus in consociationem reditum concedere non adplene posset.
tam dura regula tunc erat quando ecclesia quamquam persecutionem patiebatur tamen numero crescebat. ea regula negligi non plus potest quam concilii Tridentini uel Sancti Ioannis Pauli papae II uel Benedicti papae XVI de conubio doctrinae. erantne ea quae post Henrici regis VIII diuortium decreta sunt tota uana?
Labels: conubium, horum temporum res, philosophia moralis uel theologia moralis, theologia
in hoc tractatu refertur quod caffei pocula a tribus ad quinque numero quoque die sumpta corpori nullo modo nocere sed fortasse prodesse uidentur.
de eo quod est pontifici Romano iuste resistere nonnullae sententiae
Ioannes cardinalis Turrecrematensis quam summam de ecclesia scripsit in ea summa dicit "ubi ergo papa iuberet aliquid contrarium sacrae scripturae siue articulis fidei aut ueritati sanctorum aut mandatis iuris naturalis siue diuini ei oboediendum non esset sed talia praecipiens despiciendus est" (2.49).
Sanctus Robertus cardinalis Bellarminus quod opus de Romano pontifice scripsit in eo opere dicit "sicut licet resistere pontifici inuadenti corpus ita licet resistere inuadenti animas uel turbanti rem publicam et multo magis si ecclesiam destruere niteretur; licet, inquam, ei resistere non faciendo quod iubet et impediendo ne exsequatur uoluntatem suam" (2.29).
Franciscus Suarius quod opus de triplici uirtute theologica scripsit in eo opere dicit "si enim [pontifex Romanus] aliquid statuat contra bonos mores non erit illi parendum" (10.6.16).
ut hic refertur, Gerhardus cardinalis Molinarius dixit "nouimus nos omnes tunicae inconsutilis imaginem quae adhibetur ut hoc manifestum sit quod doctrinae moralis Catholicae partes neque inter se contrariae nec separabiles sunt ita ut rerum moralium et diuinarum et politicarum lineae in unito uisu morali uniantur. ea tunicae inconsutilis imago Iosepho cardinali Bernardino ascripta ualde efficaciter adhibita est ut ea quae ecclesia ad uarias res morales ab armorum nuclearium multiplicatione diffusioneque ad inopiam respondeat in illa quadam doctrina quae multa complectitur quod uita humana ab conceptione naturali ad mortem naturalem sacra est radices habeant. id quod dolendum est, autem hoc quoque uerum est quod tunicae inconsutilis imaginem nonnulli theologi et qui Catholici res publicas gerunt adhibuerunt quodam modo quo alios in errorem intellectualem inducerent ut interdum infantis abortum contraconceptionemue pecuniaeue publicae ad cellulas staminales embryonicas indagandas usum sinant aut saltem argumententur iis rebus non obsistere iustum esse dummodo una cum iis rebus contra supplicium ultimum aduersatio agatur uel hominum inopum progressio oeconomica promoueatur, quae res quoque doctrinae moralis Catholicae textilis partes sunt."
ad eas sententias respondeo quod ex iis quae ii qui tunicae inconsutilis imagine perperam utuntur promouent quaedam exempli gratia pacifismus et ultimi supplicii improbatio re uera ad doctrinae moralis Catholicae textile non pertinent. nam doctrina moralis Catholica nec bellum nec ultimum supplicium uetat sed explicat quid inter eorum usum iustum et usum iniustum intersit.
nam de bello Sanctus Augustinus contra Faustum Manichaeum in libro uicesimo secundo dicit "quid enim culpatur in bello? an quia moriuntur quandoque morituri ut domentur in pace uicturi? hoc reprehendere timidorum est non religiosorum. nocendi cupiditas ulciscendi crudelitas impacatus atque implacabilis animus feritas rebellandi libido dominandi et si qua similia haec sunt quae in bellis iure culpantur; quae plerumque ut etiam iure puniantur adversus uiolentiam resistentium siue Deo siue aliquo legitimo imperio iubente gerenda ipsa bella suscipiuntur a bonis cum in eo rerum humanarum ordine inueniuntur ubi eos uel iubere tale aliquid uel in talibus oboedire iuste ordo ipse constringit" (22.74).
et de ultimo supplicio Sanctus Thomas Aquinas in summa theologiae dicit "si aliquis homo sit periculosus communitati et corruptiuus ipsius propter aliquod peccatum laudabiliter et salubriter occiditur ut bonum commune conseruetur" (IIaIIae.64.2).
Labels: horum temporum res, ite ad Thomam, philosophia moralis uel theologia moralis, res politicae, res politicae oeconomicae, theologia
Newer Posts Older Posts Home
Subscribe to: Posts (Atom)